ร้านนี้มีรีวิวในโลกโซเชียลเยอะแยะ น่าจะเป็นเพราะด้วยความประทับใจในรสชาติ เลยมีการบอกต่อกันว่าหมูย่างเจ้านี้เด็ด เจ้านี้ดี..

- ที่ตั้ง+ บรรยากาศ

ร้านอยู่ในมยองดง บอกทางไม่ได้นะคะ ถ้าอยากรู้รายละเอียด อ่านได้ที่พันทิปเลยคะ มีคนถามกันเยอะเลยว่าไปกันยังไง... 

บรรยากาศภายในร้าน มีโต๊ะรวมกันไม่น่าเกิน 8 ตัว ในชั้นที่ 1. ร้านเป็นร้านคูหาเดียว เล็กๆ 

อ๋อ แล้วก็ สำหรับคนที่ใส่เสื้อหนาวมา เอาเสื้อหนาวใส่ลงไปในเก้าอี้ได้นะคะ เก้าอี้เปิดได้ เสื้อจะได้เหม็นปิ้งย่างน้อยลง 


- รสชาติ

ตัวเองทานหมูย่างในเกาหลีมาหลายร้านคะ ร้านนี้เป็นร้านเดียวในโซล. ที่หั่นหมูแช่แข็งแล้วราดด้วยซอสปิ้งมาแบบนี้ เนื้อหมูอย่างดีคะ (ที่อื่นจะให้มาเป็นชิ้นยักษ์มาพร้อมกับกรรไกร)

ของเคียง กระเทียมสดแสนจะเผ็ด(ใช่คะกระเทียมที่ประเทศนี้ เผ็ดมาก)... กิมจิที่แสนขึ้นชื่อ....ถ้าติดใจป้าเขามีแบ่งขายนะคะ ... 

หมูย่างทานกับน้ำจิ้มสูตรของทางร้าน ...น้ำจิ้มข้นดีคะ อธิบายยากคะ แต่อร่อย.... ห่อกับผักสด เติมข้าวเกาหลีเหนียวๆ นิดนึง อร่อยตาหยี กันเลย????

- วิธีการทานหมูเกาหลี

เอาผักรอง ใส่หมู ใส่ข้าว พริก กระเทียม ใส่น้ำจิ้มนิดหน่อย... ทำเหมือนแหนมเนือง ห่อเป็นคำแล้วเคี้ยวงับๆ ฟินคะ????

- ป้าญาณี

ร้านนี้เปิดมาเกิน 30 ปี เป็นร้านที่ดังมานานแล้วคะ ...จุดเริ่มต้นของชื่อญาณีคือแต่ก่อนลูกเรือการบินไทย เห็นลูกน้องในร้านนี้ หน้าตาเหมือน ดาราไทย "ญาณี จงวิสุทธิ์" (แต่ ณ เวลานี้ ป้าคนที่หน้าเหมือนไม่อยู่นานแล้วนะคะ)... แต่ก็ยังเรียกกันติดปาก ว่าร้านป้าญาณี 

**ราคาอาหารหมูปิ้ง ราคาน่าคบคะ หมื่นนิดๆวอนต่อหมู1 ที่ เครื่องเคียงทุกอย่างเติมไม่อั้น**


*แนะนำ*

- กินโชจู รวมด้วยนิดๆชื่นใจมากคะ

- อย่าใจร้อน ป้ามีลูกน้องไม่กี่คน ...ขอรหัส wifi เล่นเน็ทรอไปก่อนนะคะ

- อยากเติมอะไร ออกเสียง เต็มๆว่า "ป้า" แล้วชี้สิ่งที่อยากได้ นะคะ อิอิ

โดยรวม มาเกาหลี มาลองป้าญาณี ไม่ผิดหวังแน่นอนคะ อร่อยดี ...

ตัวเองอุดหนุนป้ามาหลายปี มาการันตีอีกเสียง ว่าของป้าเขาดีสม่ำเสมอ .... มามะมากินหมูย่างเกาหลีกันนะค่ะ